Sneeu in die Karoo: Jeanne Goosen Graffiti Books
Search results: Jeanne Goosen
Jeanne Goosen: 'n Lewe vol sinne
Petrovna Metelerkamp, Jeanne Goosen
'n Biografie van die bekroonde skrywer Jeanne Goosen, met foto's, briewe en bydraes van vriende wat vertel hoe hulle dié ikoniese figuur ken.
Die skrywer, Petrovna Metelerkamp, is die 2019-wenner van die ATKV-Veertjie vir nie-fiksie vir Ingrid Jonker - 'n Biografie.
Die boek bevat materiaal wat voorheen ontoeganklik was en beloof om ure se leesgenot te verskaf aan die duisende aanhangers van die digter-dramaturg en skrywer van Ons is nie almal so nie.
Sneeu in die Karoo
'n Nuwe novelle van die gewilde skrywer Jeanne Goosen het op 26 Augustus by Hemel & See Boeke verskyn. Sneeu in die Karoo is 'n uiters rare boek, waarin twee novelles in een band verskyn: Eerstens Jeanne Goosen se beskrywing van 'n maand se verblyf in Nieu-Bethesda. Sy gaan juis na dié klein Karoodorpie om te skryf en neem haar huishulp, Agnes Morao, saam.
Om Agnes besig te hou, koop Jeanne vir haar 'n Croxley oefenboek en 'n pen. Agnes begin skryf oor alles wat sy in Nieu-Bethesda ervaar - en oor haar kinderdae - terwyl die eintlike skrywer, Jeanne Goosen, nie aan die werk kan kom nie.
Die verskyning van Agnes se boek in een band saam met Jeanne Goosen se novelle is heel waarskynlik 'n eerste in wêreldletterkunde!
Goosen is die bekende skrywer van, onder andere, Ons is nie almal so nie, 'n Pawpaw vir my darling en die digbundel, Het jy geweet ek kan toor. 'n Biografie, Jeanne Goosen - 'n Lewe vol sinne, deur Petrovna Metelerkamp, het in 2020 by Hemel & See Boeke verskyn.
Het jy geweet ek kan toor?
Die opspraakwekkende nuwe bundel met meer as 100 voorheen ongepubliseerde gedigte van Jeanne Goosen is vuurwarm op die rak. Die gedigte is deur die uitgewer en redakteur Petrovna Metelerkamp tussen Jeanne se dokumente ontdek toe sy navorsing gedoen het vir haar biografie oor Jeanne, Jeanne Goosen - 'n Lewe vol sinne.
In 1987 tref Jeanne Goosen se kontroversiële en vernuwende novelle Louoond die Afrikaanse prosarakke. Die verteller probeer in haar kombuis sin maak van die chaos rondom haar. Resensente loof dit as 'n veelvlakkige verhaal waarin problematieke temas met skerpsinnigheid en humor aangebied word.
Wat het 'n mooi Afrikanervrou in die 1950's gedoen as die lewe begin druk? As haar man 'n verbitterde Ben Schoeman-man is wat moet aansukkel met 'n asmapompie en haar pa 'n kommunis en Katoliek agter elke bos raaksien? As die enigste afleiding die jaarlikse ATKV-konsert op Hartenbos is? Veral as haar doodgoeie bure skielik aangesê word om te trek?
PawPaw vir my Darling
Die rand val en Damnville se honde is op No Name Brand. Solly Kramer's lewer nie meer af nie en die gholfbolposbus is vol rekenings. Mabeline Beeslaer is geretrench en soek vergetelheid in 'n Loslyf op die stoep. Mignon, die Woterkloofpoedel, word deur die noodlot in Frik du Preezstraat uitgespoeg en word deel van die bestaanstryd van betaaldag tot betaaldag. Maar dan kom Tango du Toit met sy wit suit en laat die mense weer van voor af droom en hoop.